cyanic-selkie/wikianc huggingface dataset:
סולדד פסטורוטי
פילנתרופיה
ב-12 באוגוסט 2011, פסטורוטי קיבלה את פרס "המנהיגים הצעירים" מטעם הקרן של 'הפסגה הבינלאומית של המנהיגים הצעירים'. הפסגה הבינלאומית של המנהיגים הצעירים היא אחת מהאירועים המשמעותיים ברמה הבינלאומית שמפגיש בין כ-1,500 צעירים וצעירות מרחבי העולם ומטרתו לדון על מצבן הנוכחי של מדינות שונות. מטרתה העיקרית של הקרן היא לפתוח את הדלתות של הדיאלוגים ולהדק את הקשרים בין מדינות העולם דרך בני הנוער שלהם כמנהיגי העתיד. ביום הענקת הפרסים, מספר אינטלקטואלים, אמנים, פוליטיקאים ואנשי עסקים ידונו בנושאי עוני, בריאות, איכות הסביבה, שלום עולמי, עסקים, מנהיגות וטכנולוגיות חדשות. הענקת הפרסים נעשתה, בין היתר, במעמדו של חוליו מריה סנגינטי, נשיא אורוגוואי לשעבר. כמו כן, בנוסף לפסטורוטי, את הפרס קיבלו אנשים מוכרים ומוערכים בתעשייה הבינלאומית כגון: מריו ורגס יוסה, שאקירה, קלאוס שוואב והרנן רינקון.
מיקולה הרישקו
פעילותו כחוקר ומורה
הרישקו החל ללמד גנטיקה, ברירה מלאכותית, ייצור זרעים, וביולוגיה ניסויית במכללה לחקלאות ע"ש מיינוב בבוברוביצה בנפת צ'רניגוב. הוא המשיך בעבודת הוראה במדרשה הפדגוגית בסומי, במכונים לחקלאות בצ'רניהיב (צ'רניגוב), הלוחיב (גלוחוב) וקייב. החל משנת 1944 החל הרישקו ללמד קורס לגנטיקה באוניברסיטת קייב. בשנת 1933 פרסם "קורס לגנטיקה כללית" וב-1938 "קורס לגנטיקה" יחד עם לב ניקולאייביץ' דלונה, שהיה פרופסור במכון למדעי החקלאות בחרקוב.
הסגברה
היסטוריה
המאמר "גברים מסבירים לי דברים" של סולניט דן בהשלכות של התנהגות מגדרית זאת והצביע על ההשפעות של התנהגות זאת ליצירת קשר שתיקה והחלשה בקרב נשים. במאמר מוזכרת אנקדוטה שבה גבר ניגש אליה במסיבה ואמר ששמע כי כתבה כמה ספרים. היא החלה לספר על הספר האחרון שלה על אודות אדוארד מויברידג', ובאותו הרגע קטע הגבר את דבריה ושאל אם שמעה "על הספר החשוב מאוד על מייברידג' שיצא באותה שנה" - מבלי להביא בחשבון שהיא הסופרת.
הנסל אנמנואל
אנמנואל איבד את זרועו השמאלית בגיל 6 בתאונה, כאשר קיר נפל עליו. אביו היה שחקן כדורסל ידוע ברפובליקה הדומיניקנית, ועודד את בנו להמשיך ולנסות לשחק כדורסל למרות מגבלתו, ובגיל 16 הוא היה אחד משחקני הכדורסל הבולטים בעיר הולדתו. הוא נצפה במשחקי כדורסל רחוב בשכונת מגוריו, ובשנת 2020 קיבל חשיפה בטלוויזיה הלאומית של הרפובליקה הדומיניקנית. בעקבות כך אנמנואל קיבל מלגת לימודים בבית הספר התיכון של רשת בתי הספר של האקדמיה הנוצרית שבעיר קיסימי שבמרכז פלורידה, והיגר לשם בינואר 2021 בגיל 17. תוך שבועות ספורים, סרטונים המציגים את ביצועיו, זכו לתפוצה רחבה מאד, ובטורניר החורף של אורלנדו התבלט במיוחד לאחר שהעמיד ממוצעים של 25 נקודות ו-11 ריבאונדים למשחק לאורך כל הטורניר.
ישראל קאנאל
ביוגרפיה
ב-20 באוגוסט ארב קאנאל לשרינסקי. הוא ירה בו באקדח היחיד שהיה ברשות הארגון. שרינסקי נפצע בצווארו, אך לא מת; הוא רק נעלם משטח הגטו. ישראל קאנאל הצליח להסתלק. ב-21 באוגוסט 1942 הוא ביצע ניסיון חיסול כושל בשרינסקי בדירתו ברחוב נובוליפקי בוורשה. שרינסקי נפצע קשה משני כדורים.
אליעזר מאיר ליפשיץ
ביוגרפיה
אליעזר מאיר ליפשיץ נולד ליום טוב ליפא בעיירה סקולה שבמחוז סטרי, בגליציה המזרחית, אוסטריה. בצעירותו עבר עם משפחתו ללבוב, שם למד אצל רב העיר הרב יצחק שמעלקס וחוקר המדרש שלמה בובר.
זמן קצר לאחר שובו לארץ ישראל, החל בשנת 1921 (ה'תרפ"א) לכהן כמנהל הראשון של בית-המדרש למורים "מזרחי". לאחר פטירתו בשנת 1946 שונה שם המוסד ל"בית המדרש למורים ע"ש רא"מ ליפשיץ", ובהמשך למכללה דתית למורים ע"ש רא"מ ליפשיץ.
גדול מספיק
במספרים הטבעיים, הטענה כי P מתקיים לכל x גדול מספיק שקולה לטענה כי יש רק מספר סופי של מספרים שלא מקיימים את P. כלומר כמעט כל המספרים מקיימים את P. לדוגמה, הוכח כי הגרסה החלשה של השערת גולדבך נכונה לכל n גדול מספיק, אולם בתחילה לא היה ידוע חסם אפקטיבי על n. בהמשך היה הערך שמעליו ההשערה נכונה גדול כל כך, עד שלא ניתן היה לבדוק את ההשערה למספר הסופי של יוצאי הדופן האפשריים, ולכן הטענה לא הוכחה במלואה. פער זה נסגר ב-2013.
אהבת ישראל
בפרשנות החסידות
הוגי החסידות מקשרים את החשיבות הטמונה באהבת ישראל למצוות אהבת השם, שכן, אהבה כוללת אהבת האהובים על האהוב. כיוון שה' אוהב את עם ישראל, עליהם אפוא לאהוב זה את זה. ההנחיה הניתנת כדי להצליח לאהוב כל יהודי, היא באמצעות התבוננות וחשיבה לעומק על מאפיין היסוד של כל יהודי, נשמתו שהיא חלק מהאלוהות. כמו כן מורה החסידות להתבונן גם במעלות אנושיות שונות, תכונות ויכולות מיוחדות, המצויות אצל כל אחד.
די ג'יי שארפ
קריירה
ב-10 ביולי 2022 חתם שארפ במכבי חיפה.
אליעזר אמיתי
קורות חייו
במהלך שבועות ההמתנה, שקדמו למלחמת ששת הימים, נפרשה החטיבה לאורך הקו העירוני ובמבואות ירושלים. עם פרוץ הקרבות, ב-5 ביוני 1967 השתלטה החטיבה על ארמון הנציב נתפס בידי כוחות ירדניים וכבשה את מוצבי הלגיון על הרכס מדרום לארמון, עד בואכה קיבוץ רמת רחל. למחרת כבשה את חלקה המזרחי של שכונת אבו תור, ובכ"ח באייר, 7 ביוני, פרצו כוחות מהחטיבה לעיר העתיקה דרך שער האשפות. כוחות אחרים של החטיבה נעו דרומה ושחררו את בית לחם, אזור גוש עציון, וחברון. ככוח אשר הכיר היטב את הגזרה ושלט עליה, סייעה חטיבת ירושלים ואף הצטרפה לחטיבות נוספות שנלחמו באזור ובתוכן חטיבת הצנחנים וחטיבת הראל. לאחר המלחמה פיקד על מצעד צה"ל בירושלים, ביום העצמאות ה-20 של מדינת ישראל.
ב-30 בנובמבר 2013 נפטר בביתו בשנתו. נקבר בבית הקברות מורשה ברמת השרון.
חיים אישיים
אמיתי התגורר ברמת השרון. היה נשוי לציפורה והיה אב לשני בנים.
יחסי הולנד–רוסיה
באוקטובר 2018 זומן שגריר רוסיה בהולנד למשרד החוץ, כשההולנדים האשימו ארבעה רוסים עם דרכונים דיפלומטיים בניסיון לבצע פיגוע סייבר באפריל במטה הארגון למניעת הפצת נשק כימי בהאג. אנק Bijleveld אמר לשדרן ההולנדי ב-NPO כי הולנד נמצאת במצב של "סייבר-מלחמה" עם רוסיה. מוסקבה הכחישה את ההאשמות ואמרה כי אין הוכחות אמיתיות וזה היה רק חלק מ"קמפיין תעמולה מבוים נגד רוסיה".
בזמן המלחמה הקרה
במהלך המלחמה הקרה, כל הממשלות ההולנדיות ברציפות ראו את ברית המועצות ואת ברית ורשה כאיום על ביטחונה.
מורדי
יהודי מורדי
בין מלחמות העולם נמנו בעיירה כ-1,800 יהודים, רוב תושביה, והתקיימה בה פעילות ציונית, לצד פעילות של אגודת ישראל ושל הבונד. בשנת 1920 נערך בעיירה פוגרום בידי חיילים פולנים, בו נרצחו מספר יהודים.
ב-22 באוגוסט 1942 גורשו כ-4,500 יושבי גטו מורדי לשדליץ, ומשם שולחו עם יתר יהודי הסביבה למחנה ההשמדה טרבלינקה.
רישומי מלחמה
רישומי מלחמה הם ציורים ורישומים שנעשו בזמן מלחמה או קרוב אליה ובאים לתאר את מאורעות המלחמה. בין ציורי המלחמה המפורסמים: יצירתו של פרנסיסקו דה גויה בימי מלחמת נפוליאון בספרד, ציוריהם של אוטו דיקס וג'ורג' גרוס בגרמניה לאחר מלחמת העולם הראשונה, ציורי ג'ון פיפר והנרי מור באנגליה על מלחמת העולם השנייה ורישומי שמואל בק על מלחמת ששת הימים. ישנם גם ציורי מלחמה אצל ילדים.
בני הזוג בראונר והילדים במלחמת האזרחים בספרד
המושג ציורי מלחמה של ילדים נולד במלחמת האזרחים בספרד (1936–1939). בני הזוג בראונר (Brauner) יצאו בהתנדבות לספרד לעזור לרפובליקה הספרדית. האישה פרנסואה הייתה רופאת ילדים ובעלה אלברט היה ד"ר לספרות ומחנך מומחה לבעיות ילדים. הם לקחו על עצמם לטפל בילדים – פליטים ויתומים שברחו מאזורי הקרבות. אלברט הצליח ליצור קשר טוב עם הילדים והוברר לו שציור הוא הדרך הטובה ביותר לתרפיה ויציאה מהפחד. הוא פנה לילדים וביקש מהם לצייר את החיים שלהם לפני המלחמה, את החיים שלהם בזמן המלחמה ואת החיים שלהם אחרי המלחמה. כך נוצר אוסף רישומי מלחמה של ילדים לדורות הבאים.
ציורים ורישומי מלחמה אצל ילדים יהודים וערבים
ד"ר תמר ורטה-זהבי ממכללת דוד ילין בירושלים הציגה ציורי מלחמה שצוירו על ידי ילדים יהודים וערבים שנאספו בחודשים מאי–יוני 2002. הציורים חושפים את תפישת הילדים, חוויותיהם, תחושתם ופחדיהם מהמלחמה. בציורים מופיעים מוות והרג, אלימות ודם. המסרים שהתקבלו: "הבנתי שאף אחד לא יכול לשמור עלי", "ביתי כבר איננו מבצרי" וכו'. רוב הציורים מבטאים חוסר אונים מוחלט (מלבד ציורי ילדים ערבים שמגלים בהם גם התנגדות ושימוש במיתוס ה"אבן": מעין דוד וגוליית). בולטת החוויה של תוהו ובוהו, שבו אין דבר בטוח ואין דבר ברור.
תבלין
מילון אבן-שושן מגדיר תבלין "חלקי צמח או חומרים המופקים מצמחים, טעימים או חריפים או ריחניים שמערבבים במזונות לשם תוספת טעם או ריח: נענע, שומר, פלפל – הם תבלינים נפוצים".
חוסיין רופא
נעוריו ותחילת דרכו
חוסיין רופא נולד בעיר מנצ'סטר באנגליה כבן לאב יהודי ממשפחה של יהודים ספרדים סורים ולאם נוצרייה קתולית ממוצא בלגי שהמירו שניהם את דתם יחדיו לנצרות פרוטסטנטית אנגליקנית אדוקה. פיטר הצעיר התעניין בדתות השונות, התאכזב מהאמונה בשילוש הקדוש של הנצרות, מפולחן האפיפיור אצל הקתוליים, מהפערים החברתיים אצל ההינדויסטים והבודהיסטים, משמירת המצוות המרובות של היהודים, והגיע למסקנה שהאסלאם, ככל הנראה בעיקר בגרסה הסופית שלו, הוא דת יותר שוויונית, סובלנית ומושכת. אחרי שלמורת רוחה של משפחתו התאסלם לאסלאם סופי שינה את שמו לחוסיין.
עץ
אקולוגיה
התפתחותם של המחטניים במרוצת הדורות מהווה הסתגלות אבולוציונית לתנאי הסביבה. שטח הפנים המזערי של עלי המחט מצמצם את איבוד המים ואת סכנת הקפיאה בטמפרטורות נמוכות. דבר זה מאפשר לעצי המחט להישאר ירוקי עד גם בחורפים קשים. צפיפות העצים קטנה ככל שמתקרבים לקטבים של כדור הארץ; בקווי רוחב בני מעל ל-70 מעלות כמעט ולא צומחים עצים.
דגל קוריאה הצפונית
הצבע האדום מסמל את הלהט האנטי-יפני, את סככת הדם האדומה של הפטריוטים הקוריאנים ואת כוחם הבלתי מנוצח של העם הקוריאני המאוחד בתמיכת הרפובליקה. הצבע הלבן מסמל את קו הדם האחיד, ארץ אחת, שפה אחת ותרבות אחת של המדינה ההומוגנית הקוריאנית. הכחול מסמל את האומץ של העם הקוריאני, את הרוח של העם הנלחם למען שלום העולם והתקדמות. הכוכב האדום מסמל את המהפיכה הקומוניסטית.
גביע אוקיאניה לאומות
היסטוריה
בשנת 2006 עזבה אוסטרליה את אוקיאניה ועברה ל- AFC ובשל כך לא התחרתה מאז בטורניר זה.
יניב גולדפרב
דיסקוגרפיה
Tracks:
Onyx & E-Jekt (Onyx edit)- Monogatari (XP compilation, Sirius Records 2006)
דרגות הצבא הרומי
התפקידים הקבועים התקבעו סופית בתקופת הפרינקיפאט עם ביסוסו של צבא הקבע שנוצר כתוצאה מהרפורמות הצבאיות שיושמו על ידי הקיסר אוגוסטוס לאחר ניצחונו במלחמת האזרחים.
יעקב הכהן
קורות חיים
את ראשית עבודתו העיתונאית החל עם ייסוד שבועון בשם "אלנצרה" ("הניצחון") שיצא לאור בעריכתו במשך שנתיים. כשנדרש לשלם פיקדון גדול לממשל הצרפתי לשם המשך פרסום העיתון, החליט לסגור את העיתון ולחבור לעמיתו, העיתונאי צמח הלוי, והשניים ייסדו יחדיו עיתון בשם "נאצר אלמחיירין". בהמשך נחקק חוק צרפתי שהציב מגבלות חמורות על פרסום עיתונים בתוניסיה וגרם להפסקת הוצאתו לאור גם של עיתון זה. במקביל לעבודתו העיתונאית היה למחנך לצרפתית בבית הספר של כל ישראל חברים בתוניס (1892-1897). בשנת 1896 נשא לאישה את תיריז אלחורי, בתו של סוחר אמיד בשם שאול אלחורי. בשנתיים לאחר מכן הוא עבד בעסקי המסחר של חותנו, וכן השלים תעודה גבוהה בהנהלת חשבונות ובלימודי ערבית. בשנת 1898 שב לעבודתו כמורה בבית הספר של כי"ח, ולמשך שלוש שנים עבד גם כמתרגם עבור זרועות הממשל הצרפתים.
גדיתים
המינים המהירים ביותר של הגדיתים מסוגלים לרוץ במהירות של כ-9 קמ״ש, שבהתחשב בגודל גופן, מהירות זאת שווה לאדם הרץ במהירות של כ-770 קמ״ש.
יש להם רגליים ארוכות, עיניים גדולות, וראש רחב. הם נמצאים במגוון צבעים, וכנפי החפיה שלהם בדרך כלל בהירות ובעלות סימנים בולטים.
מושצ'יסקה
מושצ'יסקה (באוקראינית: Мостиська, מוסטיסקה; בפולנית: Mościska) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה. העיירה נמצאת 15 קילומטר מזרחית לגבול עם פולין.
חיים אלחדיף
תולדות חייו
נולד בטבריה בשנת 1860 (ה'תר"ך) לאביו הרב אהרן בכור אלחדיף, החכם באשי של טבריה ולבאהייה, בתו של הרב יעקב שאלתיאל ניניו, בעל "אמת ליעקב". את השכלתו התורנית רכש בעיקר אצל אביו. בצעירותו, עמד בראש קבוצה של איכרים יהודים מהגליל שעיבדו אדמות חקלאיות בפקיעין, כשעיבד את האדמות הרבות שהחזיק שם אביו. עמד בראשות ישיבת רבי מאיר בעל הנס. נשא את שמחה בת הרב שמואל אלחדיף, ובשנת 1890 נולד בנם זאכי.
לאחר פטירת אביו בשנת 1909 התעוררה שאלת יורשו בתפקיד, וגם שמו של הרב חיים אלחדיף עלה. תושבים רבים בטבריה התנגדו למינויו, ולמרות רצונו של החכם באשי של האימפריה, חיים נחום אפנדי, מינויו נדחה והרב חיים יששכר אבולעפיה נכנס לתפקיד. באותה העת, יצא הרב אלחדיף לשליחות דרבנן לתוניסיה, שם גייס כספים לבניית חומה לבית הקברות היהודי העתיק בטבריה. בשנת 1913, לאחר התפטרותו של הרב חיים יששכר אבולעפיה ממשרת החכם באשי של טבריה, נבחר הרב אלחדיף למלא את מקומו, בהוראת החכם באשי של האימפריה העות'מאנית, חיים נחום אפנדי. חלק מעסקני העיר ומרבניה סירבו לקבל את בחירתו, וטענו כי תומכי הרב אלחדיף זייפו חתימות של רבני טבריה כדי להציג לחכם באשי שרוב רבני העיר תומכים בו. מתנגדיו פנו לתורמים לכספי החלוקה שיעבירו את תרומותיהם ל"ועד העיר הספרדי" ולא לחכם באשי. מתנגדיו גם שלחו מכתבים ומברקים לרב הראשי של האימפריה העות'מאנית, הרב חיים נחום אפנדי שהיה חתום על המינוי, ובהם טענו שרוב יהודי העיר מתנגדים למינוי. קבוצת צעירים ממתנגדי הרב אלחדיף ייסדה את "אגדות המגן" ששמה לה למטרה להורידו ממשרתו. כמה מהם נעצרו בחשד שהציתו דליקה בביתו של אחד מתומכיו. צעדת מחאה נערכה כנגד מינויו, וחלק ממתנגדי הרב אלחדיף אף הטיל עליו חרם. גם תושבי העיר המוסלמים התנגדו למינויו הרב חיים נחום אפנדי, שחפץ בהשקטת המחלוקת, שלח את הרב חיים יצחק שאקי כנציגו לטבריה. בהכרעתו, הושב הרב חיים יששכר אבולעפיה לתפקידו.
הפועל הצעיר
היסטוריה
קשרי המפלגה מלפני מלחמת העולם הראשונה עם "צעירי ציון" בגולה נתהדקו, וב-26 במרץ 1920 התכנסה ועידת פראג. בספר "נפתולי דור" נאמר: "אל הוועידה באו חמשים ציר מהסתדרויות "הפועל הצעיר" ו"צעירי ציון" בארץ ישראל, אוקראיינה, רוסיה, פולין, גרמניה, אוסטריה, צ'כוסלובקיה ועוד וכ-500 אורחים". בוועידה זו הוקמה "ההתאחדות העולמית של 'הפועל הצעיר' ו'צעירי ציון'".
שלושת הזרמים העיקריים בוועידה היו "הפועל הצעיר" בארץ ישראל, בראשות יוסף שפרינצק ואליעזר יפה; "הפועל הצעיר" במערב אירופה, בראשות רוברט ולטש; ו"צעירי ציון" במזרח אירופה, בראשות אליעזר קפלן. דמות מרכזית בוועידה היה אהרון דוד גורדון ומילא אחריו מרטין בובר. היה ויכוח חריף בשאלות היסוד של התנועה: "צעירי ציון" מפולין דרשו הזדהות עם התנועה הסוציאליסטית הבינלאומית, "הפועל הצעיר" מארץ ישראל התנגד לכך נמרצות; "הפועל הצעיר" המערבי נקט עמדה מתונה יותר. היו חילוקי דעות גם בשאלות יסוד נוספות: "הפועל הצעיר" הארץ-ישראלי דגל בשלילה מוחלטת של הגולה ודרש להתרכז בעבודה חלוצית בארץ. "צעירי ציון" רצו לשים דגש חזק יותר על ארגון היהודים בגולה במטרה לפתור גם את בעיותיהם המיידיות. החלטות הוועידה התקבלו ברוח "סינתטית", המשלבת את שני הכיוונים, דבר שאיפשר להקים את ה"התאחדות". בשנת 1923 חלה תמורה ב"הפועל הצעיר" ביחסה אל הסוציאליזם ותנועת הפועלים הבינלאומית, ואף שלחה משקיפים אל קונגרס האינטרנציונל הסוציאליסטי בהמבורג.
בשנת 1930 התאחדה המפלגה עם "אחדות העבודה" ב"מפלגת פועלי ארץ ישראל" (מפא"י).
מנהיגיה הבולטים של המפלגה היו יוסף שפרינצק, יוסף אהרונוביץ', אליעזר קפלן, פנחס לבון, ד"ר יעקב טהון וד"ר חיים ארלוזורוב.
גוגוש
קריירה
גוגוש נחשבה לזמרת ההקלטות הידועה ביותר בשנות ה-70 של המאה ה-20 באיראן. בנוסף לעיסוקה במוזיקה, הופיעה בסרטים פרסיים רבים בשנות השישים והשבעים. לאחר המהפכה באיראן בשנת 1979, ועד שנת 2000, הפסיקה להקליט ולהופיע עקב האיסור להופעת יחיד של זמרות באיראן. אולם חוג מעריציה גדל, צעירים גילו אותה מחדש בזכות הקלטות במחתרת (בוטלג) של שיריה גם בארצות שמחוץ לאיראן, במזרח התיכון ומרכז אסיה. לאחר עזיבת איראן היא הופיעה במדיסון סקוור גארדן ובאולמות קונצרטים נוספים ברחבי העולם.
ממותה אפריקנית
ממותה אפריקנית (שם מדעי: Mammuthus africanavus) היא מין של ממותה שנכחדה שחיה מתחילת הפליוקן עד לתחילת הפליסטוקן לפני 4.8–1.65 מיליון שנה לפני זמננו. דבר זה הופך אותה לאחת מהעתיקות שבממותות, שנייה רק לממותה דרום אפריקנית (Mammuthus subplanifrons), שתי הממותות היחידות שחיו ביבשת אפריקה. המאובנים שלה התגלו בתוניסיה, מרוקו, צ'אד ולוב ותוארו לראשונה ב-1952.
סיום מסכת
'הדרן'
חזרנו עלייך מסכת ברכות וחזרת עלינו. דעתנו עלייך מסכת ברכות ודעתך עלינו. לא נשכח ממך מסכת ברכות ולא תשכחי מאיתנו, לא בעולם הזה ולא בעולם הבא.
מקור אמירת עשרה שמות אלו לוט בערפל, ואף זהותם של אותם בנים אינה ברורה. רב האי גאון כבר נשאל לגביהם, וענה כי אין כל אותם המנויים ברשימה, בניו של רב פפא המפורסם. וכי על פי המסורת, יש באמירת שמותיהם סגולה לסייע כנגד השכחה. גם בהבדלה דרבי עקיבא, חיבור המיוחס לתקופת הסבוראים, מובאת רשימת שמות בני רב פפא כחלק מסגולה למניעת שכחה. כמו כל מנהג שסיבתו אינה ידועה, הוצעו לו מספר הסברים. הרמ"א, שלא ראה את דברי רב האי גאון, הציע כי רב פפא, שהיה עשיר, היה עורך סעודות סיום מסכת לעשרת בניו, ואף קישר בדרך הדרוש בין שמות עשרת הבנים ובין עשרת הדיברות ועשרת המאמרות שעמם נברא העולם, המוזכרים בפרק הרביעי של מסכת אבות.
קדיש הגדול או קדיש דרבנן
זהו נוסח הקדיש הרגיל בתוספת קטע בתחילתו על העולם בביאת המשיח, תחיית המתים, בנין בית בית המקדש ושובה של מלכות שמים. קטע זה, נרמז במסכת סופרים, ונאמר לרוב רק כאן ולאחר קבורת המת, ובקהילות מסוימות גם בתשעה באב.
שירת הקודש של ביתא ישראל
סקירה
ישנם אי אילו הבדלים במסורות של אזורי היישוב המרוחקים באתיופיה, מודוסים אזוריים, אך הבדלים אלו הם משניים בהתייחס לאלפי השנים שבהן הקהילה התרכזה באזור יחיד וחיה מסורת אחת.
זמה
מרבית המוזיקה המשמשת לשירת הקודש היא הברתית - לכל הברה בטקסט תו מוזיקלי - ונוצרת מן הארטיקולציה של הטקסט. במספר רב של התפילות המוזיקה בנויה גם על מעברים בין מקטעים המבוצעים על ידי כהן אחד או שניים לשירה של מקטעים על ידי קבוצה של כהנים המשמשים כמקהלה. ישנם שלושה סוגים בסיסיים של מעברים:
כלים
הנגינה בכלים נחשבת לכבוד. את התפילה מלווה בנגינה מספר קטן של כהנים, בדרך כלל לא יותר משניים. גם בחגים, רק תפילות מסוימות מלוות בנגינה על כלים. עם זאת, לכלים אין תפקיד קבוע וניתן לבצע את כל התפילות בלעדיהם. הנגינה על כלי עשויה להשתנות מתפילה לתפילה כמו המוזיקה והטקסט. קהילת ביתא ישראל משתמשת בדרך כלל רק בנגרית.
רם לנדס
קריירה עיתונאית
בשנת 1993 הצטרף לצוות ההקמה של חברת החדשות של ערוץ 2, שהחלה שידוריה בנובמבר 1993. בהמשך שימש כסמנכ"ל התוכן של החברה ועורך ראשי של המהדורה המרכזית. ערך וניהל שידורים מיוחדים של מהדורות החדשות באותן שנים, והיה אחראי על סיקור אירועי רצח יצחק רבין שהפך את חדשות ערוץ 2 לחברת החדשות הטלוויזיונית המובילה בישראל. ניהל וערך את משדר בחירות 1996 - משדר הבחירות הראשון ששידרה חברת החדשות.
קודה תקשורת
החברה יצרה גם את הדרמה "ילדי ראש הממשלה" והפיקה גם את תוכנית התחקירים "360" ל"רשת" שהוסרה לאחר עונה אחת בלבד בעקבות סכסוך עם מנכ"ל רשת אבי צבי.
הבחירות לנשיאות ארצות הברית 1804
רקע
אף על פי שהבחירות הקודמות היו צמודות, ג'פרסון זכה לפופולריות במהלך כהונתו. הסחר האמריקני שגשג בעקבות ההפסקה הזמנית במלחמות הנפוליאוניות באירופה, ורכישת לואיזיאנה גם נחשבה להישג.
כדור הזהב (פיפ"א)
כדור הזהב של פיפ"א (בצרפתית: FIFA Ballon d'Or) היה פרס כדורגל שניתן על בסיס שנתי לשחקן שנחשב לזה שביצועיו היו הטובים בשנה הקלנדרית שחלפה. הפרס שהוענק מטעם פיפ"א בשנים 2010–2015, היה איחוד בין פרס כדור הזהב שהוענק על ידי המגזין הצרפתי "פראנס פוטבול" החל מ-1959 לבין פרס כדורגלן השנה בעולם שהוענק על ידי פיפ"א משנת 1991. בשנת 2016 הפרס פוצל שוב, "פראנס פוטבול" חזר להעניק את כדור הזהב, ופיפ"א החלה לתת את פרס The Best.
ליונל מסי הוא שיאן הזכיות בפרס זה, עם שבע זכיות בפרס זה.
מרכבת הדואר
עלילת הסרט
בדרכם הם נתקלים בפרשים המיידעים אותם כי מנהיג לוחמי האפאצ'י ג'רונימו ולוחמיו משוטטים באזור ועשויים להתקיף אותם בכל עת. בעקבות כך הנוסעים מקיימים הצבעה בה הם מחליטים האם ימשיכו ללורדסבורג או לא. החבורה מחליטה לבסוף להמשיך ללורדסבורג. בהמשך הכרכרה עוצרת בתחנה בדרך, ובמהלך השהייה הארוכה שם בון מיילד את מלורי, ודאלאס וקיד מתאהבים. קיד מצליח לנצל את ההזדמנות על מנת לחמוק, בסיועה של דאלאס, אך לאחר זמן קצר הוא ממהר לחזור לאחר שהוא מבחין בעדות לכך שלוחמי האפאצ'י האינדיאנים עשויים להימצא בקרבת מקום. בהמשך משחרר קרלי את קיד מן האזיקים על מנת שיסייע לנוסעים להילחם בלוחמים האינדיאנים במקרה הצורך. לקראת סוף הסרט מתקיפים לוחמי האפאצ'י את הכרכרה ממש קרוב לגבול, ומתפתח מרדף ארוך שבמהלכו הטפילד נרצח, וקיד מצליח להשתלט על הסוסים ולהציל את החבורה כולה, שעם סיום התחמושת מצליחה לשרוד עד הגעתה לגבול, שם מניסים חיילים את לוחמי האפאצ'י.
ביקורות ותגובות
הסרט קיבל ביקורות חיוביות ולציון 100% באתר ריכוז הביקורות Rotten Tomatoes, מתוך 28 ביקורות.
ירון צור
הבעיה העדתית בישראל
צור רואה אפוא במפגש בין שני סדרים עולמיים שונים ואף סותרים בחלקם כמפתח העיקרי ליחסים בין יהודי אירופה ליהודי אסיה ואפריקה בתקופה המודרנית. על רקע קיומה של השפעה סימולטנית בין שני סדרים אלה, הקולוניאליזם מצד אחד והלאומיות מצד אחר, מדגימה כתיבתו על החברה הישראלית, הנפרשת מבחינה כרונולוגית עד אירועי ואדי סאליב (1959), את המורכבות ההיסטורית הייחודית של היחסים הבינעדתיים במדינה היהודית.
קורנליוס קריגהוף
ביוגרפיה וקריירה
קריגהוף נולד באמסטרדם, הולנד. כשקורנליוס היה ילד, אביו עבר לגרמניה ועבד אצל וילהם סאטלר להקמת מפעל טפטים. משפחתו התגוררה בשלוס מיינברג, טירה מהמאה ה-12 בבעלות סאטלר, הממוקמת על נהר מיין. בתחילה לימד אותו אביו, בסביבות 1830 הוא נכנס לאקדמיה לאמנויות יפות בגרמניה.
הוא עבר לניו יורק בשנת 1836, והתגייס לגדוד הראשון של ארטילריה בצבא ארצות הברית בשנת 1837. בעודו בצבא, הוא עשה רישומים של קרבות. הוא שוחרר מהצבא בשנת 1840.
בשנת 1847 הוא הוזמן להשתתף בתערוכה הראשונה של אגודת האמנים בטורונטו. הוא ומשפחתו עברו לעיר קוויבק בשנת 1853. הוא חזר לאירופה בשנת 1854, ביקר באיטליה ובגרמניה.
הכרה
ב-7 ביולי 2000 הוציא דואר קנדה בול נוסף - "האמן בניאגרה, 1858, קורנליוס קריגהוף" ביצירות המופת של סדרות האמנות הקנדיות. את הבול עיצב פייר-איב פלטייה על פי ציור שמן "האמן בניאגרה" (1858) מאת קורנליוס קריגהוף בגלריה לאמנות באונטריו, טורונטו, אונטריו.
אקנתוזיס
אקנתוזיס ניגריקנס הוא מצב פתולוגי בו מופיעים על הצוואר, במפשעה ובבתי השחי גידולים (שפירים או ממאירים) הנראים כיבלות. לרוב מצביע אקנתוזיס ניגריקנס על רמות אינסולין גבוהות היכולות לנבוע מסוכרת ואצל מתבגרים על רמות גבוהות של פקטורי גדילה שונים.
שמואל אבא מזיכלין
רבי שמואל אבא מזיכלין (י"ט בכסלו ה'תק"ע - כ"ו באלול תרל"ט) היה אדמו"ר חסידי בדור החמישי לחסידות והאדמו"ר הראשון של חסידות זיכלין.
לוצ'אנה ניסים מומיליאנו
לוצ'אנה ניסים מומיליאנו (באיטלקית: Luciana Nissim Momigliano; נולדה ב-20 באוקטובר 1919, טורינו - נפטרה ב-1 בדצמבר 1998, מילאנו) הייתה רופאה יהודייה, פרטיזנית איטלקייה וניצולת שואה. מומיליאנו, יחד עם חברים מהאוניברסיטה, ביניהם פרימו לוי, הקימה קבוצת מחתרתית בטורינו, שפעלה תחת "צדק וחירות", תנועת התנגדות אנטי-פאשיסטית איטלקית. היא נתפסה ונשלחה לאושוויץ, שם היא שרדה בזכות היותה רופאה וניצלה זאת לסייע ליהודים. מיד לאחר המלחמה, ב-1946, תיעדה את קורותיה במלחמה, ואלה פורסמו בספר "נשים נגד המפלצת" (Donne contro il Mostro). הייתה זו אחת העדויות המוקדמות והחשובות ביותר על זוועות השואה שפורסמו באיטליה.
תקופת לימודיה באוניברסיטה
בשנת 1937 נרשמה לפקולטה ללימודי רפואה באוניברסיטת טורינו, שם למדה במסלול פסיכואנליזה, שהיה חדשני ומפרך. במסגרתו הוכשרה לפענח האם המטופל חווה בעיה או מצוקה נפשית נוסף על הטיפול הפיזי שקיבל. ב-1938, חוקקו את חוקי הגזע באיטליה נגד היהודים, אשר כללו גם הגבלות על השתלבות יהודים במערכת החינוך והלימודים האקדמיים. מכיוון שהחלה בלימודיה לפני חקיקת החוקים, וכבר הייתה במהלך השנה הראשונה ללימודים, איפשרו לה השלטונות להישאר באוניברסיטה ולסיים את הלימודים. קושי נוסף שחוותה, מלבד יחס עוין ומפלה כלפי היהודים, הוא אפליה כלפי נשים. למרות הקשיים הרבים, לאחר כ-6 שנים מפרכות של לימודים קשים, ב-8 ביולי 1943 סיימה את לימודיה בהצטיינות באותה התקופה, לא היה מקובל לנשים ללמוד לימודים גבוהים באוניברסיטה, ובטח שלא לסיים אותם בהצטיינות. מבחינה זו היא הייתה פורצת דרך. בניגוד אליה, אחת מאחיותיה הוכרחה להפסיק את לימודיה במהלך מלחמת העולם השנייה.
במחנות הריכוז
במחנה התחזקה החברות ביניהן. מאחר שהייתה רופאה מוסמכת, היא הייתה מורגלת במראות קשים וכך, במחנה, היו תנאי הישרדותה היו טובים יותר. היא נשלחה לעבוד כרופאה במרפאה, ופרימו לוי ככימאי במעבדה הכימית במונוביץ'. באוגוסט 1944, שלחו אותה הגרמנים ללוות חבורה של שבויים הונגרים למחנה הסיש ליכטנאו (Hessisch Lichtenau) בגרמניה, מחנה מסופח לבוכנוואלד. הנאצים חילקו אותם לעבודות כפייה שונות. היא עבדה במרפאה, ללא כל אמצעים, וטיפלה בעובדי הכפייה הפצועים. היא ביקשה מהעובדים לא להגיע למרפאה, כדי שלא יסומנו על ידי הנאצים כחלשים ויירצחו. לקראת סיום המלחמה באפריל 1945, היא הצליחה יחד עם אסירה נוספת, לברוח מהמחנה ליער, שם שהתה חמישה ימים. כוחות צרפתיים שעברו ביער מצאו אותה, והיא אמרה להם שיש מחנה עבודה סמוך להם. החיילים הצרפתים סיפרו לה שהם שמעו על המחנה, ועזרו לה למצוא עבודה בחווה מקומית. לאחר מכן, שוחרר המחנה על ידי כוחות הצבא האמריקאי. פרימו לוי נשאר באושוויץ ולא נשלח לצעדות המוות, ושרד. ונדה מאסטרו נרצחה בסתיו 1944 במחנה ריכוז, ופרנקו סצ'רדוטי נרצח בצעדות המוות עם פינוי אושוויץ בינואר 1945.
המלחמה הווהאבית-עות'מאנית
רקע
הווהאביה נוסדה על ידי מוחמד אבן עבד אל-והאב כתנועה איסלאמית פונדמנטליסטית אשר הובילה להקמת אמירות א-דרעיה, ובהנהגתו, בצוותא עם מוחמד אבן סעוד, פתחה במערכה לרפורמה באסלאם ולהשלטת מרותם ברחבי חצי האי ערב, אשר הובסה בסופו של דבר בידי הכדיב מוחמד עלי, שהיה באותה תקופה ואסל של האימפריה העות'מאנית.
תוצאות
מרבית המנהיגים הפוליטיים זכו ליחס טוב, אך העות'מאנים נהגו בקשיחות רבה כלפי המנהיגים הדתיים אשר הובילו את הווהאביה, והוציאו להורג את סולימאן אבן עבד אללה ואישים בולטים אחרים, מכיוון שאי מוכנותם להתפשר על אמונותיהם נחשב לאיום גדול יותר מזה של המנהיגים הפוליטיים. ההוצאות להורג אף שיקפו את טינתם של העות'מאנים כלפי השקפת העולם הווהאביסטית.
כדורסל נשים
הענף הומצא ב-1891, ובשנה העוקבת שוחק לראשונה במכללת סמית' שבמסצ'וסטס. מורה בשם סנדה ברנסון עיבדה את חוקי המשחק שפותח באותה שנה על ידי ג'יימס נייסמית' ולימדה אותו בכיתתה. חובבות הכדורסל הראשונות סופחו לימק"א ולקולג'ים לרוחבה של אמריקה, והמשחק התפשט במהירות.
התפתחות כענף מודרני
הפופולריות של הענף גדלה מסביב לעולם בעקביות במהלך עשורים. עד לשנות ה-70 של המאה ה-20 הוא משך את תשומת לבו של הוועד האולימפי הבינלאומי, שב-1976 הוסיף אותו כספורט אולימפי רשמי במשחקי מונטריאול. לאורך שנות השבעים הביא עניין גובר בענף לעלייה במימון לו, כשבתי ספר אמריקניים ממשלתיים החלו מתאימים עצמם לחוקים בדבר איסור אפליה על רקע מגדר. הענף צבר גם עניין ברמת המכללות, תחת חסות האגודה לספורט בין-אוניברסיטאי לנשים (AIAW). התפתחות כבדת-משקל סומנה ב-1982 כשה-NCAA (התאחדות הקולג'ים) החלה לממן את כדורסל הנשים.
מודרניזם
התפרצות המודרניזם: 1910–1930
הפילוסופיה והיצירה המודרניסטית עדיין הובנו כחלק מסוים בלבד מהתנועה החברתית הכללית. אמנים כמו קלימט, פול סזאן, מאהלר וריכרד שטראוס היו ה"מודרניסטים האיומים" – שמעו עליהם יותר מששמעו אותם. פולמוסים התומכים בציור גאומטרי או אבסטרקטי הוגבלו לכתבי עת "קטנים" (כמו ה־New Age בממלכה המאוחדת), בעלי תפוצה זעירה. פרימיטיביזם ופסימיזם מודרניסטי נידונו, אך לא ראו אותם כנציגים של המיינסטרים האדווארדי, שנטה יותר לכיוון של אמונה ויקטוריאנית בהתקדמות ולאופטימיזם ליברלי.
קבלת המודרניזם והוויכוח עליו
למעשה, המודרניזם פרח בעיקר בחברות צרכניות/קפטילסטיות, למרות העובדה שרבים מתומכיו דחו את התרבות הצרכנית כשלעצמה. אולם, מודרניזם גבוה החל להתאחד עם תרבות צרכנית לאחר מלחמת העולם השנייה, בעיקר בשנות השישים. בממלכה המאוחדת, תת-תרבות צעירה אף קראה לעצמה "המודרניים", שבדרך כלל קוצר שמה ל"מודס". במוזיקה פופולרית, בוב דילן איחד בין מסורות מוזיקה עממיות לטקסטים מודרניסטיים, כשהוא מאמץ טכניקות ספרותיות מאליוט ואחרים. גם להקת הביטלס התפתחה באופן דומה, ואף יצרה אפקטים מוזיקליים מודרניים באלבומיהם המאוחרים, כמו א-טונאליזציה. מוזיקאים כמו פרנק זאפה וקפטן ביפהארט הוכיחו כי הם ניסויים אף יותר. בנוסף לכך, אמני ג'אז ידועים החלו לפנות לעבר סגנון חופשי שמושפע גם הוא מן המהפכות המודרניות ומיישם את הא טונאליה עם אמנים כמו אורנט קולמן, אלברט איילר וג'ון קולטריין. אמצעים מודרניסטיים החלו להופיע במיינסטרים של התרבות הפופולרית, כאשר צורות מפושטות ומעוצבות החלו להיות פופולריות יותר, כשהם לעיתים קשורות ל"עידן החלל" ולהיי-טק עתידני.
רקוויאם המלחמה
היצירה
הסמיכות המרשימה ביותר, אולי, מופיעה ב"אופרטוריום", כאשר המקהלה מספרת בשירתה על הבטחת אלוהים לאברהם בפוגה קופצנית במקצב 7/4, (quam olim abrahae promisisti, et semini eius) - אשר הבטחת לאברהם ולזרעו), כמסגרת לשורות של אוון, המספרות בנוסח חדש את מעשה עקדת יצחק: המלאך אומר לאברהם "להקריב את האיל תחתיו, אך האיש הזקן אינו עושה כדבריו, אלא שוחט את בנו ואת חצי זרעה של אירופה, אחד אחד."
משוואת איירינג
ניתן לשכתב את המשוואה ולכתוב אותה כך:
קישורים חיצוניים
Eyring-Theorie
קורייר
"קורייר" היה העיתון הראשון שיצא בישראל בשפה הרוסית בעקבות גל העלייה מברית המועצות לשעבר בשנות התשעים. גם כשהעיתון עבר לפורמט של אתר אינטרנט, ב-10 בנובמבר 1997, הוא היה הראשון מבין העיתונים הישראליים בשפה הרוסית שהפך לעיתון מקוון.
מרשל (ספורט מוטורי)
מרשל הוא תפקיד בעולם הספורט המוטורי. המרשלים דואגים לבטיחותם של המתחרים והקהל בעת קיום מרוצי מכוניות, מרוצי אופנועים וכדומה, הנערכים לרוב לאורך מסלול מפותל הכולל סכנות רבות. בנוסף, הם אחראים על קיום הנהלים במסלול ובמרוץ.
הקרב על סנטיאגו
מהלך המשחק
המשחק נגמר בתוצאה 0–2 לטובת צ'ילה, ונבחרת איטליה לא עלתה לשמינית הגמר, בעוד שנבחרת צ'ילה סיימה במקום השלישי.
טנזניט
רקע
עד היום אותר טנזניט טבעי במקום אחד בלבד בעולם, שטח של שמונה קילומטרים רבועים על רכס הרי מרלני, כ-16 קילומטרים דרומית לנמל התעופה הבינלאומי קילימנג'רו. כריית הטנזניט כיום מכניסה לממשלת טנזניה כ-20 מיליון דולר בשנה. האבנים המלוטשות נמכרות בעיקר בשוק האמריקני ומעריכים את סך כל מכירות הטנזניט המלוטש בארצות הברית בכ-500 מיליון דולר בשנה.
מקורות
הערך הוא תרגום של הערך המקביל בוויקיפדיה האנגלית שהסתמך על:
דיסקרטוזיס
במצב של דיסקרטוזיס, תאים אלו מבשילים מהר מבמצב נורמלי. התרבות הפילמנטים של הקרטין מבשרת על מות התא – ניתן לראות תאים עם ציטופלזמה אאוזינופילית ולהבחין בתהליכי פירוק של גרעין התא. תאים דיסקרטוטיים מאופיינים בגרעינים קטנים יחסית, ובסופו של דבר הם הופכים לבועות נטולות גרעין.
אקטה קריסטלוגרפיקה
היסטוריה
בתקופה שקדמה למלחמת העולם השנייה היה כתב העת Zeitschrift für Krystallographie (כתב עת לקריסטלוגרפיה), כתב העת העיקרי לפרסום מאמרים מדעיים בתחום. כתב עת זה יצא בהוצאה פרטית ומומן מכספי המינויים. כתב העת נוסד על ידי פאול גרות בשטרסבורג ב-1877 כ-Zeitschrift für Krystallographie und Mineralogie (כתב עת לקריסטלוגרפיה ומינרלוגיה), והשם שונה על מנת להדגיש שכתב העת עוסק בקריסטלוגרפיה בלבד ב-1924. העורך הראשי בתקופה זו היה הקריסטלוגרף פאול ניגלי ובין עורכי המשנה היה גם פאול פטר אוואלד. כתב העת דגל במדיניות של פרסום מאמרים בתחום בשפת המקור של הכותבים, ולמרות שהשפה העיקרית בו הייתה גרמנית, התפרסמו בו מאמרים גם באנגלית ובצרפתית. עובדה זו הפכה את כתב העת בעריכתו של ניגלי לכתב העת החשוב ביותר בתחום הקריסטלוגרפיה בתקופה שקדמה למלחמת העולם השנייה. כתב העת הפסיק את הופעתו בזמן המלחמה.
חדשות הבוקר
עליית התוכנית
ב-2 ביוני 2022 שודרה התוכנית האחרונה מהאולפן הישן של קשת, שבו שודרה חדשות הבוקר (אולפן 2 באולפני הרצליה) לאחר 4 שנים ושמונה חודשים. בזמן שהאולפן עבר שיפוץ התוכניות של קשת צולמו באולפנו של גיא פינס (אולפן 7 באולפני הרצליה), בנוסף לתוכניות שצולמו שם. ומ-28 ביוני 2022 יחזרו לשדר מהאולפן את התוכנית לאחר שהאולפן עבר שיפוץ.
Crazy Little Thing
עלילה
למרות המחויבות של לני להווארד, וולט בוחר להמשיך לחזר אחריה ולנסות לשכנע אותה הוא הגבר המושלם עבורה. ככל שהם מבלים יותר זמן ביחד, הם יוצרים קשר רגשי הדוק ועמוק. עם זאת, חוסר הביטחון של וולט והפחד ממחויבות גורמים לו לחבל במערכת היחסים ביניהם. בינתיים, משפחתו של הווארד מנסה בחשאי להכפיש את לני על מנת לגרום להווארד להיפרד מלני. במקביל, לני מתמודדת עם הספקות והדאגות שלה לגבי האפשרות שהיא תתחתן עם הווארד.
סלי מזור
ביוגרפיה
לסלי ורבקה מזור נולדו שלושה בנים, רמי, (שנהרג בהיותו בן 19 ב-19 במרץ 1978 בטיול בנחל דרגה), דני ואילן.
גדעון הוד
ביוגרפיה
שירת בחיל האוויר.
במסגרת השירות הצבאי, השתתף בקורס טיס. בזכות השתתפות ערנית בנבחרות הכדור של חיל האוויר ובתחרויות אתלטיקה, עבר מקורס הטיס לקורס מדריכי ספורט ונשאר בחיל כמד"ס (מדריך ספורט).
יצחק בן-אפרים
יצחק (מנו) בן-אפרים (לשעבר איסאק מוסקוביץ') (25 בדצמבר 1914–23 באפריל 2006), היה מצנחני היישוב, פרופסור להנדסת תעשייה וניהול.
ביוגרפיה
יצחק מוסקוביץ' נולד בפיאטרה ניאמץ, רומניה. בהיותו בן 4 עברה משפחתו לבוקרשט, ובתקופת לימודיו בתיכון החל את פעילותו בתנועת "השומר הצעיר", שם השתלב בהנהגה. בשנת 1935 עלה לא"י והיה ממייסדי קיבוץ שמיר. בשנת 1944 התנדב לצבא הבריטי והוצנח ברומניה יחד עם שייקה דן.
גארינצ'ה
ילדות
למרות כישרונו העצום, למעשה הוא שיחק ברמה מקצועית רק בשנות העשרה המאוחרות שלו. אחיו הצעיר, ג'ימי דוס סנטוס, היה גם כן כדורגלן ששיחק 20 פעמים עבור ואסקו דה גאמה בליגה הראשונה ב-1959.
Speed of Sound
רקע וביקורות
חברי הלהקה הודו במספר מפגשים, כי השיר נכתב במהלך שנת 2004 בהשראת השיר "Running Up that Hill" של הזמרת קייט בוש. כמו כן, הודו חברי הלהקה כי הם לא מצליחים להתחבר לשיר והם מרגישים שהם לא מצליחים לבצע אותו כמו שהיו רוצים. על כן, הודה הסולן כריס מרטין, שהם לא מרבים לשיר אותו בהופעותיהם. השיר ראה אור בארצות הברית לראשונה בתאריך 18 באפריל 2005 והופעת הבכורה שלו ברדיו הייתה ביום שלאחר מכן, בתחנת הרדיו של רשת BBC הבריטית.
השיר נתקל בביקורות מעורבות. מצד אחד נאמר על השיר שהוא נשמע כאילו הלהקה שרה אותו ב"טייס-אוטומטי", וכי הוא נשמע כמו שירה הישן של הלהקה, "Clocks", אך פחות קליט ופחות מוצלח. מן הצד השני, נכתב על השיר שהוא מוצלח, רענן ומרגש, ושיבחו את הלהקה על יכולותיה המוזיקליות והיצירתיות.
תאוריית ההתנגשויות המולקולריות
קבוע קצב התגובה
ותדירות ההתנגשויות היא:
גזירה
מפתרונה של בעיית שני הגופים נובע כי ניתן להתייחס לשני גופים נעים שונים כאל גוף יחיד, שמסתו שווה למסה המופחתת של שניהם ומהירותו היא המהירות של מרכז המסה. לכן, כאשר עובדים בצורה כזאת יש להשתמש ב-μAB במקום ב-mA.
כאשר: התוצר Zρ הוא אקוויוולנטי לגורם הקדם מעריכי של משוואת ארניוס.
תקפות התאוריה והגורם המרחבי
ביטוי זה דומה למשוואת ארניוס, והוא נותן את ההסבר התאורטי הראשון למשוואה המבוסס על שיקולים מולקולריים. התלות החלשה של הגורם הקדם מעריכי בטמפרטורה זניחה ביחס לגורם המעריכי כך שלא ניתן למדוד אותה בניסוי, כלומר, אין זה אפשרי לקבוע, על בסיס של מחקרי טמפרטורה של קבוע הקצב, האם התלות המנובאת ½T של הגורם הקדם מעריכי אכן נצפית בניסוי.
מסקנה
תאוריית ההתנגשויות הפשוטה לא נותנת פרשנות ברורה של אנרגיית השפעול. היא גם לא נותנת דרך תאורטית לחשב אותה, אבל, למרות פשטותה, היא מספקת בסיס להגדרת התנהגות קינטית "טיפוסית", שמאפשרת להתמקד על מקרים יותר מיוחדים.
וירג'יניה בדטי
פעילותה להצלת יהודים בזמן מלחמת העולם השנייה
בדטי תלתה שלט מחוץ למנזר שעליו היה כתוב "שטח אקסטריטוריאלי". לצידו, הנזירות התקינו פעמון מיוחד, שבו צלצלו שלוש פעמים במקרה של סכנה, על מנת לאפשר לשוהים במנזר למצוא מקומות מסתור ברחבי המנזר. מקום מסתור אחד היה מחסן הפחם, אך לו הייתה רק כניסה אחת ללא חלון, שנחסמה בקרש גדול. כך שבשעה שמצאו במחסן מחבוא, יכלו היו להיחנק ולהיקבר בחיים תחת הפחם. בשלב מאוחר יותר, העדיפו היהודים לרוץ להתחבא אצל שכנים בבתים הסמוכים למנזר בשעת סכנה. כאשר הגיעו הגרמנים לחפש אחר יהודים במנזר, וראו את המיטות המאולתרות ואת השמיכות הרבות, בדטי ובנדטי הסבירו להם כי המיטות שייכות לפליטים איטלקים, שפונו מן העיר. הסבר זה סיפק את הגרמנים, כיוון שתושבים רבים של העיר רומא פונו מבתיהם בעקבות ההפצצות הרבות מצד בעלות הברית, בניסיון לכבוש את העיר.
מועצה אזורית עמק חפר
המועצה הוקמה בשנת 1940 וכיום יש בה 43 יישובים והיא משתרעת על כ-130,000 דונם ואוכלוסייתה מונה למעלה מ-43,000 תושבים.
שועל-מעופף ממושקף
שועל-מעופף ממושקף (שם מדעי: Pteropus conspicillatus) הוא מין של עטלף גדול בסוג שועל-מעופף, שמצוי ביבשת אוקיאניה. הוא תואר מדעית לראשונה בשנת 1850 על ידי הזואולוג הבריטי ג'ון גולד ויש לו 2 תת-מינים. המין מתאפיין בפרווה כהה עם גלימה צהובה על הכתף והעורף, וידוע במשקפיים הבהירים שעל פניו. השועל המעופף חי ביערות גשם, כיסי סבך חופיים וסוואנה טרופית ופעיל בדמדומים ובלילה. הוא ניזון בעיקר מפירות ולן בשעות היום על צמרות העצים במושבות גדולות. הוא נתון בסכנת הכחדה כתוצאה מאיומים רבים, ביניהם אובדן בית גידול, שינויי אקלים וציד.
התנהגות, פעילות ותזונה
בדומה למינים אחרים בסוג, כ-90% מהתזונה של השועל המעופף הממושקף מורכבת בעיקר מפירות בהירים, אותם הוא מאתר באמצעות חוש הראיה והריח. מלבד פירות בר דוגמת תאנים ומינים ממשפחת ההדסיים (סיזיגיום למשל), להקות של השועל המעופף פושטות לעיתים קרובות על מטעים של פירות הדר, מנגו, ליצ'י ותפוח וגורמות מדי שנה לנזקים כבדים לחקלאות. יתר מזונו של השועל המעופף מורכב מפרחים, צוף ואבקנים. הוא שותה מים לעיתים קרובות תוך כדי טיסה נמוכה על מקורות מים.
איגוד ITS
איגוד ITS (Intelligent Transportation Systems; בעברית: מערכות תבוניות לתחבורה, או מת"ת בר"ת) מהווה, כלשונו, "קבוצה של בעלי עניין לקידום שילוב הטכנולוגיות חכמות במערך התחבורה".
בישראל
בשנת 2017 הצטרף האיגוד ללשכת המהנדסים האדריכלים והאקדמאים במקצועות הטכנולוגיים בישראל.
אלן באדיו
ביוגרפיה
באדיו נולד ברבאט שבמרוקו, ובצעירותו עבר לצרפת, שם למד בסורבון. היה פעיל במפלגה הקומוניסטית והשתתף בקבוצת הלמידה של לואי אלתוסר. לאורך השנים פרסם רומנים ומחזות לצד כתיבה פורייה של פילוסופיה.
PSPACE
מיקום PSPACE בין מחלקות הסיבוכיות
פרט לשקילות ל- NPSPACE, ידועים גם היחסים הבאים בין PSPACE ומחלקות הסיבוכיות NL , P, NP, EXPTIME ו- EXPSPACE:
יהדות תוניסיה
בימי הביניים
יהדות תוניסיה לקחה חלק בפעילות מסחרית רחבת היקף בין הלבנט, מצרים המגרב וספרד, כפי שניתן ללמוד מתעודות רבות שהתגלו בגניזת קהיר. לאזור תוניסיה הגיעו עד סוף המאה ה-11 מהגרים יהודים רבים מאזור הלבנט, והדבר תרם גם הוא לבניית הקשרים הכלכליים והאינטלקטואליים בין הקהילות היהודיות באגן הים התיכון. יהודים בתוניסיה היו דומיננטיים בתחום הצורפות והמסחר ועסקו גם במגוון מלאכות יד.
משלחת צ'לנג'ר
לאור תפקידה החשוב במחקר האוקיינוגרפי הונצחה ה"צ'לנג'ר" ועל שמה נקראו:
מיכאל קשטן
ביוגרפיה
תקופה מסוימת התגורר בפריז כשליח המחלקה לחינוך ולתרבות בגולה למערב אירופה. בשנותיו האחרונות היה מנהל האגף לתרבות של עיריית חיפה.
פיני פלד
פנחס "פיני" פלד (1940 – אוגוסט 2011) היה מנהל חברות וארגונים מגוונים של התנועה הקיבוצית, עסקן ספורט ישראלי ויו"ר איגוד השחייה בישראל.
אלכס צילה
הישגיו הבולטים היו שני ניצחונות במרוץ הוואלטה אספניה בשנים 1996 ו-1997, המקום השני אליו הגיע בטור דה פראנס בשנים 1995 ו-1999 ואליפות העולם במרוץ נגד השעון ב-1996. צילה התמחה בתחום של מרוצי קטעים והיה בין הרוכבים הבולטים בסוג מרוצים זה בשנות ה-90. הישגיו עומעמו במידת מה עקב שני הרוכבים הבולטים שרכבו במהלך הקריירה שלו: מיגל אינדוראין בחלקה הראשון של הקריירה שלו ולאנס ארמסטרונג בחלקה השני.
מדד ג'יני
מדד ג'יני או מקדם ג'יני (Gini index או Gini coefficient) הוא מדד לאי השוויון הקיים בחלוקת ההכנסות, שפיתח הסטטיסטיקאי והדמוגרף האיטלקי קוראדו ג'יני, שפורסם ב-1912 במאמרו "Variabilità e mutabilità" ("שׁוֹנוּת וּמִשְׁתַּנּוּת"). מדד ג'יני הוא מספר בין 0 ל-1, הנמדד לפי היחס שבין השטח הכלוא בין עקומת לורנץ לקו 45 המעלות, ושטח המשולש כולו (זה שמתחת לקו 45 המעלות ואשר שטחו 0.5). מקדם אפס פירושו שוויון מושלם, דהיינו שלכולם אותה הכנסה; ואילו מקדם 1 פירושו אי-שוויון מוחלט, דהיינו שאצל אדם אחד מצויה כל ההכנסה כאשר לכל השאר אין כלל הכנסה.
גאי גיבסון
מבצע "נזיפה" - פריצת הסכרים
בליל ה-16 במאי 1943 יצאה טייסת 617 בפיקודו של גאי גיבסון לביצוע משימת פריצת סכרי הרוהר. השם שניתן לפעולה היה "נזיפה" (Operation Chastise). למשימה יצאו 19 מפציצים. בהפצצה, שבוצעה בליל ירח מלא, מגובה נמוך, נפרצו שניים מתוך שלושת הסכרים שהופצצו, עמק התעשייה הגרמני של הרוהר הוצף ונגרם נזק כבד לתעשייה הגרמנית. גם המחיר ששילמו הבריטים היה כבד - שמונה מפציצים לא שבו מן הפעולה ו-53 אנשי צוות נהרגו.
נפילתו במערכה
ביוני 1944 חזר גיבסון לפעילות מבצעית. ב-14 בספטמבר 1944 הוביל גיבסון במטוסו גיחת הפצצה מעל גרמניה בראש כוח מפציצים גדול, לתקיפת מסילות ברזל ומתקני תעשייה. בשובו התרסק מטוס הקרב-הפצצה שלו מסוג מוסקיטו בשמי הולנד. שנים רבות רווחה הסברה כי מטוסו הופל על ידי מטוסי האויב, אך כשהתגלו לימים שברי המטוס התברר כי המטוס התרסק לקרקע עקב התרוקנות מכל הדלק שלו, שנגרמה עקב תקלה טכנית. מרשל האוויר ארתור האריס, שהיה ראש פיקוד המפציצים הבריטי בימי מלחמת העולם השנייה, תיאר את גאי גיבסון כ "לוחם הגדול ביותר שאי זה (בריטניה) גידל מעולם".
סנדרלנד (כדורגל)
היסטוריה
סנדרלנד היא הקבוצה הראשונה שהצטרפה לפוטבול ליג, שלא הייתה מהמייסדות, בעונת 1890/1891, שנתיים אחרי הקמתו.
בסיום עונת 2021/2022 הצליחה הקבוצה לשוב לצ'מפיונשיפ אחרי ארבע עונות בהן שיחקה בליגה השלישית, לאחר שגברה בגמר הפלייאוף על וויקומב וונדרס.
סגל נוכחי
(בהשאלה מאברטון)
טים ראסרט
טימותי ג'ון ראסרט השני (באנגלית: Timothy John Russert II; 7 במאי 1950 – 13 ביוני 2008) היה עיתונאי אמריקאי. שימש כראש המערכת של NBC בוושינגטון והגיש במשך במשך 17 שנים את תוכנית הראיונות המרכזית של רשת NBC, "פגוש את העיתונות".
ביוגרפיה
ב-1984 הוא הצטרף למערכת החדשות של NBC וב-1989 התמנה לראש המערכת בוושינגטון. באפריל 1985 רשם הישג עיתונאי ראשון, כשראיין את האפיפיור יוחנן פאולוס השני במסגרת עבודתו בתוכנית Today, בראיונו הראשון של יוחנן פאולוס לטלוויזיה האמריקאית. ב-8 בדצמבר 1991 החל ראסרט בהגשת תוכנית הראיונות "פגוש את העיתונות", התוכנית הוותיקה ביותר בטלוויזיה האמריקאית ששידורה החל ב-6 בנובמבר 1947. ראסרט הנחה את התוכנית במשך 17 שנים – פרק הזמן הארוך ביותר בתולדותיה – עד שנת 2008. באותן שנים ראיין ראסרט עשרות אורחים שונים, בעיקר פוליטיקאים. הוא נודע במחקר המקיף שערך על כל מרואיין לפני התוכנית, אשר בו השתמש על מנת לעמת את מרואייניו עם הצהרות שנתנו בעבר – דבר שהיווה חידוש בתוכניות מסוג זה, ואחר כך אומץ על ידי עיתונאים אחרים. סגנונו הנוקב הביא לפופולריות ולמוניטין להם זכתה התוכנית, שנצפתה על ידי 4 מיליון צופים בכל שבוע, וזכתה לביקורות אוהדות. בנוסף הוא שימש כפרשן פוליטי ברוב תוכניות הרשת, והשתתף בהנחית עימותים שערכה הרשת לקראת הבחירות המקדימות לנשיאות.
הרמיוני באדלי
קריירת משחק
באדלי שנודעה בעיקר לקהל היעד הבריטי נסעה בשנות ה-70 לעבוד בארצות הברית ושם זכתה להערכה רבה על הופעותיה בעונות השלישית והרביעית של הסיטקום "מוד" בתפקיד גברת נוגטוק. תפקיד בעבורו זכתה באדלי בפרס גלובוס הזהב לשחקנית המשנה הטובה ביותר בסדרה/מיני סדרה לשנת 1975. כמו כן היא שיחקה בסדרת הדרמה "בית קטן בערבה" בתפקיד אורח.
חיים אישיים
באדלי מתה ב-19 באוגוסט 1986 ב"מרכז הרפואי סידרס סיני" שבלוס אנג'לס לאחר שעברה סדרה קשה של מקרי שבץ מוחי, בת 79 הייתה במותה. היא נקברה ב"כנסיית סט' מרי וסט' מלור פריש" שבעיירה אמסבארי, מערב אנגליה.
מדונה דל'אורטו
היסטוריה
בשל יסודותיה הרעועים של הכנסייה, נדרש בשנת 1399 שיפוץ נרחב שלה. ההומיליאטי גורשו מהעיר בשנת 1462 והכנסייה הועברה לידי מסדר גאורגיוס הקדוש, עד שנת 1668 עת בוטל מסדר זה, והכנסייה הועבר למסדר הקיסטראקיני מלומברדיה. בשנת 1787 הועברה הכנסייה לחזקת העיר, ובשנת 1841 הממשל האוסטרי אשר שלט בעיר הורה על שיפוצה של הכנסייה. עבודות השיפוץ הסתיימו בשנת 1869.
פנים המבנה
בקפלת ואלייר, הבנויה בסגנון הרנסאנס, ניצבה בעבר היצירה "המדונה והילד" משנת 1481 מעשה ידי ג'ובאני בליני. יצירה זו נגנבה בשנת 1993.
פרידריך השני, רוזן הסן-קאסל
ביוגרפיה
בשנת 1747 נטש פרידריך את משפחתו וחזר לנצרות הקתולית, ובשנת 1755 בוטלו נישואיו באופן רשמי. לאחר פרידתם, עברה אשתו וילדיו לדנמרק, שם התגוררה אחות אשתו לואיז, נסיכת בריטניה, אשת פרדריק החמישי, מלך דנמרק.
טייסת 101
היסטוריה
הטייסת הוקמה בשנת 1948 על ידי לו לנארט ומודי אלון, כאשר לנארט היה למעשה מפקדה הראשון בפועל, אך אלון הוא הראשון שמונה רשמית להיות מפקדה.
ב-29 במאי 1948 מונה אלון למפקד הטייסת, ועוד באותו יום לפנות ערב יצא לתקיפה אווירית על הטור המצרי סמוך לגשר עד הלום. בתקיפה זו השתתפו ארבעת המטוסים הראשונים של טייסת הקרב הצעירה, מדגם "אוויה S-199" ("מסרשמיט"), שעד אז עצם קיומם של מטוסי קרב ישראליים היה בגדר סוד. היה זה המבצע הראשון ולמעשה הטיסה המבצעית הראשונה של מטוסי קרב במדינה החדשה. בתקיפה נהרג אחד הטייסים,.
מאחר שיבואן המטוסים של הטייסת, אל שווימר, השיג לטייסת במבצע תובלה חסר תקדים 12 מטוסי מוסטנג חדשים, התפלגה הטייסת לשתי טייסות: טייסת 101 שהפכה לטייסת המוסטנגים, ובשכנות לה הוקמה טייסת 105 ("העקרב") של מטוסי הספיטפייר הישנים.
הטייסת זכתה בפרס הרמטכ"ל ליחידות מצטיינות בשנים 2013 ו-2019.
ב-21 ביוני 2021, הטייסת חזרה לבסיס רמת דוד, לאחר 65 שנות שירות בבסיס חצור.
הלן פילדינג
ברידג'ט ג'ונס
העיבוד הקולנועי לספר "ברידג'ט ג'ונס: משוגעת על הבחור טרם" הוכרז, אבל מעריצים כבר הביעו השערות בנוגע למי שעתיד לשחק את רוקסטר והציעו את דניאל קרייג לשחק את מר וולקר, לאחר שפילדינג השמיעה הערות קומיות בפומבי שהדמות בספר מבוססת על הדמיון לקרייג.
ספריה
סיפורים קצרים:
מרווה משולשת
טקסונומיה ושמות
בגלל המגוון הרב בצורת העלים של מרווה משולשת, המיון של המרווה המשולשת היה מבולבל במשך שנים רבות. 16 מינים הוגדרו כמינים מובחנים ונתנו להם שמות מדעיים. ושניים נוספים הוגדרו כזנים. כיום כולם נחשבים כשמות נרדפים למרווה משולשת. רבים מן השמות באנגלית הם שמות נרדפים שנובעים מאותו בלבול במיון, למשל, S. libanotica, S. triloba, S. lobryana, S. cypria.
קיארה פראני
ביוגרפיה
קיארה פראני נולדה בקרמונה בצפון איטליה, לרופא שיניים, מרקו פראני ומרינה די גוארדו, סופרת מצפון איטליה.
1899 (סדרת טלוויזיה)
1899 היא סדרת דרמה תקופתית רב-לשונית מסוגת מסתורין, שנוצרה על ידי היוצרים בראן בו אודאר ויאנטה פריס עבור נטפליקס. הסדרה בוטלה לאחר עונה אחת.
שני הפרדים
שני הפְרָדים (בצרפתית: Les Deux Mulets) הוא משל שכתב המשורר וממשיל המשלים הצרפתי ז'אן דה לה פונטן. זהו המשל הרביעי המובא בספרו הראשון שיצא לאור בשנת 1668.
תקציר המשל
המשל, מספר על שני פְרָדים שנשאו משא על גבם, והיו בדרכם אל היעד. האחד נושא חציר, והשני - כספי מיסים. האחרון הולך בגאוותנות יחסית, מכיוון שנושא מטען חשוב יותר מחברתו.
גן הסנהדרין
היסטוריה
את הגן הקימה עיריית ירושלים החל משנת 1949 בשטח שסביב "קברי הסנהדרין". בשנת 1951 ערכה עיריית ירושלים אירוע חגיגי בגן לכבוד באי הקונגרס הציוני העולמי ה-23.
בשנת 1958 רכש משרד הדתות את שטח מערת הסנהדרין, ואחר כך פרץ סכסוך בין משרד הדתות לעיריית ירושלים לגבי ניהול המתחם, לאחר שמשרד הדתות החל לגבות דמי כניסה.
שסק
שסק (שם מדעי: Eriobotrya japonica) הוא מין של עץ ירוק-עד בעל עלים גדולים ממשפחת הוורדיים. פריו עגול, בין צהוב לכתום ורב גלעינים, בעל טעם מתוק-חמצמץ.
אינטרפרון
סוגי אינטרפרונים בבני אדם
ישנם אינטרפרונים רבים בגופם של בני אדם ובעלי חיים אחרים, אשר מסומנים על פי רוב באותיות יווניות כגון אינטרפרון אלפא (IFN-α), ביטא (IFN-β) וגאמא (IFN-γ). לעיתים ישנם מספר איזופורמים לאותו גן, והחלבונים הדומים-אך-שונים מסווגים בנוסף לאותיות היווניות גם במספר (לדוגמה IFN-α1, IFN-α21 ו-IFN-λ1).
אינטרפרון גמא
וירוס ה-RSV (ראו: וירוסים וחיידקים במערכת הנשימה) גורם למחלה נפוצה אצל ילדים מתחת לגיל שנה, הגורמת לדלקת ריאות. לאחר חדירת הווירוס לתא קיימת הפרשה של אינטרפרון גמא החוצה. הוא נקשר לרצפטורים שעל התא ומביא להרס התא, כך מופסק הזיהום הוויראלי.
ארכיון המדינה
אוספי הארכיון
באוסף מתועדים מוסדות המדינה וכן הממשלים הקודמים בארץ ישראל: השלטון העות'מאני (חומר מן השנים 1815–1917), המנדט הבריטי (1917–1948), וכן אוספים שמקורם במוסדות הקהילה הערבית בארץ ישראל בתקופות אלה.
מדיה ושימור
בשנת 1965 החל הארכיון להשתמש בטכנולוגית מיקרופילם.
מרכז המבקרים של ארכיון המדינה
מרכז המבקרים של ארכיון המדינה נפתח בשנת 2019 והוא שוכן בבניין קבוצת רד-בינת בהר חוצבים, בירושלים.
דלתא 3
דלתא 3 (באנגלית: Delta III) הוא משגר לוויינים חד-פעמי שיוצר על ידי החברה האמריקנית הרב לאומית בואינג, שהיה חלק מסדרת הטילים דלתא. המשגר שוגר לראשונה ב-26 באוגוסט 1998, אך השיגור הסתיים בכישלון. לאחר כישלון נוסף ולאחריו שיגור שהוכרז כהצלחה אך בעצם לא הגיע למסלול הנכון, יצור הדלתא 3 הופסק. הדלתא 3 יכול היה לשאת מטען כבד כפליים מקודמו, הדלתא 2.
היסטוריה
במרוצת שנות ה-90 יותר ויותר לוויינים יוצרו במשקלים גבוהים. כיוון שהדלתא 2 לא יכול היה לשאת חלק מן המשקלים הגבוהים הללו ומכיוון שבואינג חשה בצורך להיות בקדמת השוק, החל פיתוחו של הדלתא 3 שבסופו המשגר שוגר באוגוסט 1998.
מתן צור
קריירה
ב-2011 התחיל לכתוב כעיתונאי מגזין מקום בעולם של עולם קטן, בשנת 2013 כתב טור קבוע באתר nrg. בשנת 2013–2016 כתב טור סאטירי וכתבות במגזין מוצש ו"דיוקן" של מקור ראשון.
בשנת 2015 שיחק במחזמר "יוסל'ה קמצן קדוש" שכתב שי להב וביים אורי אומנותי לצד עודד מנשה ועוד.
בפברואר 2020 הקים יחד עם יהונתן טוכפלד ואור אסולין את אתר התוכן "מוקצה" המיועד לצעירים במגזר הדתי-לאומי.
מטריצה דלילה
אחסון מטריצה דלילה
נדגים את השיטות המצוינות למטה באמצעות המטריצה הבאה:
צ'ונג טה-סה
קריירה בינלאומית
צ'ונג נולד לאב ממוצא דרום קוריאני ולאם ממוצא צפון קוריאני, ולכן היה זכאי לייצג את שתי הנבחרות ולבסוף בחר בקוריאה הצפונית. ב-19 ביוני 2007, צ'ונג ערך את הופעת הבכורה שלו בנבחרת במשחק נגד, בו כבש רביעייה במשחק שנגמר בניצחון 0–7.
מטריצה דלילה
שיטות המאפשרות פעולות יעילות על המטריצה
אם יש צורך לבנות את המטריצה הדלילה באופן דינאמי, יש לבנותה עם אחת השיטות DOK,LIL,COO ואז להמירה לאחת מהשיטות הבאות:
Yale format
A, בגודל nz, הוא המערך המכיל את הערכים השונים מאפס סדורים לפי השורה והטור (משמאל לימין ואז מלמעלה למטה).
Code Frameworks
++C++: SparseLib
דמם כתמי
דֶּמֶם כִּתְמִי (ecchymosis) הוא כתם דימום תת-עורי שקוטרו גדול מסנטימטר אחד. הגדרה רחבה יותר של הדמם הכתמי מגדירה אותו כיציאה של דם אל הרקמות מכלי דם קרוע. מונח זה תקף גם לשינוי הצבע התת-עורי שנובע מזליגה של דם בתוך הרקמה שנחבלה.
ישנן סיבות רבות להמטומות תת-עוריות, ובהן דמם כתמי. הפרעות במערכת הקרישה, כמו המופיליה, יכולות לגרום ליצירת דמם כתמי בילדים.
גורם מסרטן
גורם מסרטן (או קַרְצִינוֹגֶן) הוא מונח המתייחס לגורמים המעודדים התפתחות של סרטן באדם או בבעלי חיים. הקרצינוגניות יכולה לבוא לידי ביטוי על ידי עידוד ישיר של סרטן או על ידי הכנה של תנאים המאפשרים לו להתפתח, וזאת בעקבות ערעור היציבות הגנטית או בשל שיבוש של תהליכים מטבוליים בתא. ההנחה המקובלת היא שישנן שלוש קבוצות של גורמים מסרטנים (קרצינוגנים): חומרים כימיים, נגיפים וגורמים פיזיקליים.
גורמים פיזיקליים
חשיפה לקרינה אלקטרומגנטית מייננת כמו קרני רנטגן או אור אולטרה סגול עלולה לגרום לסרטן. חשיפה לחומריים רדיואקטיביים הפולטים קרינות מסוגים: אלפא, בטא וגמא עלולה לגרום לגידולים סרטניים שונים.
בית ספר קהילתי
אינטראקציה בין בית הספר והקהילה
בית הספר מחויב בשיתוף פעולה מלא עם ההורים, מועצת התלמידים ומערכת החינוך שיתוף הפעולה מתבטא בכמה היבטים: הלימודי-חינוכי, התרבותי-חברתי, הערבות ההדדית והתיאום הכללי. הקהילה שותפה לקבלת החלטות כגון: קביעת מטרות בית הספר, השתתפות בוועדות בית הספר, העשרה של תוכניות הלמידה, שיפור דרכי ההוראה באמצעות חידוש וקדמה וקביעת כללים וחוקים בבית הספר. תקציב ותוכניות בית הספר מנוהלים במשותף על ידי צוות בית הספר, ההנהלה או המועצה השכונתית וכך בעצם גוברת האחריות על התושבים.
תא הטייס
תא הטייס (באנגלית: Cockpit, לעיתים נקרא בעברית קוקפיט, לפי השם הלועזי) הוא החלק במטוס, שבו יושב הצוות המטיס את המטוס. חלק זה נמצא לרוב בקדמת המטוס, ונמצא בו טייס יחיד או אנשי צוות נוספים כמו: טייס משנה, מהנדס טיסה, נווט, מכונן, חניך בקורס טיס אזרחי או צבאי, אלחוטן, תותחן (במסוקי קרב) ואחראי מטען (במטוסי תובלה). תא הטייס מכיל מכשירים ואמצעי בקרה שמאפשרים לצוות להטיס את המטוס ולהפעיל את מערכותיו.
ברוב המטוסים המסחריים, יש דלת המפרידה בין תא הטייס ותא הנוסעים. לאחר פיגועי 11 בספטמבר 2001, ננקטו צעדי בטיחות על ידי כל חברות התעופה הגדולות כדי להגן על תא הטייס מחדירת חוטפים.
קוקפיט מזכוכית
קוקפיט מזכוכית עושה שימוש בצגי מחשב הניתנים להתאמה הכוללים מסכי טיסה ראשיים (PFD), מסכי ניווט (ND), מסך לנתוני המנועים, מסך לנתוני המערכות ומסכים רב־תכליתיים. לעיתים מוצעים גם מסכי תצוגה עילית (HUD) ובמטוסי קרב גם תמיכה בכוונת קסדה. כמקובל במרבית מטוסי הנוסעים המודרניים, השליטה על המטוס מתבצעת בטכנולוגיית "טוס־על־חוט" (Fly-by-Wire) באמצעות ג'ויסטיק אלקטרוני בכל צד ללא חיבורים מכניים למשטחי השליטה של המטוס.
מערכות טיסה
בתא הטייס המודרני ניתן למצוא בדרך כלל את המערכות הבאות: MCP ,PFD ,ND ,EICAS ,FMC/FMS/CDU ומערכות גיבוי.
מערכות גיבוי
במקום פחות מרכזי בתא הטייס, במקרה של כשל באחת מהמערכות, מערכת הגיבוי מציגה נתוני טיסה בסיסיים כגון מהירות, רום, כיוון ויחס המטוס.
יחסי החוץ של מזרח טימור
סרביה
סרביה מיוצגת במזרח טימור על ידי השגרירות שלה בג'קרטה.
רוסיה
רוסיה מיוצגת במזרח טימור דרך השגרירות שלה בג'קרטה, אינדונזיה.